אביאלאה

[ממוזער|230px|איור של [ארכאופטריקס.]]
[ממוזער|המין ''[Liaoxiornis*]]
*'אביאלאה** ([[שם מדעי]]: ***Avialae***; "אביס" מ[[לטינית]] = "עוף"; "אלה" מלטינית = "כנף") היא [[ענף (פילוגנטיקה)|ענף]] [[טקסונומיה|טקסונומי]] של [[דינוזאורים]] [[תרופודה|תרופודים]], אשר כוללת את ה[[עופות]] (בני-ימינו ונכחדים) ומספר מיני דינוזאורים נכחדים, הדומים להם ביותר.

הכרה בקבוצה זו מבטאת, למעשה, את ה[[קונצנזוס מדעי|קונצנזוס המדעי]] כיום בתחום ה[[פלאונטולוגיה]], לפיו העופות התפתחו [[אבולוציה|אבולוציונית]] מדינוזאורים ב[[יחידת זמן גאולוגית|תור]] ה[[יורה (גאולוגיה)|יורה]]. אצל פלאונטולוגים בעיקר יש נטייה כיום להשתמש במיון טקסונומי המבוסס על האביאלאה כתחליף ל-''Aves'', [[מחלקה (טקסונומיה)|מחלקת]] העופות על פי המיון הישן של [[קארולוס ליניאוס]]. עם זאת, מיקומה הטקסונומי המדויק של האביאלאה וזהות המינים בשורש שלה עדיין שנויים במחלוקת ומתעדכנים מדי פעם, בעיקר כתוצאה מגילוי [[מאובנים]] חדשים למדע של דינוזאורים ועופות קדומים.

== גילוי וסיווג ==
את האביאלאה הגדיר ה[[פלאונטולוג]] ה[[אמריקאי]] ז'ק גוטייה (Jacques Gauthier) בשנת [[1986]], כ"קבוצת כל הדינוזאורים אשר עפו בטפיחות כנפיים פעילות, והעופות שהשתלשלו מהם".

ברם, קשה להסיק מתוך [[מאובן|מאובני]] [[דינוזאורים מנוצים]] מי מהם עף בטפיחות כנפיים פעילות, ולכן ישנן מחלוקות את מי מהם יש לכלול בין האביאלאה. סיבוך נוסף התעורר בשנים האחרונות, כאשר הועלתה האפשרות שהתעופה התפתחה יותר מפעם אחת אצל דינוזאורים מנוצים. למשל, ל[[מיקרורפטור]] היו אברות כנפיים וזנב מפותחות, וייתכן שהוא עף בטפיחות כנפיים פעילות, אך לדעת רוב הפלאונטולוגים הוא איננו שייך לאביאלאה, ומוצאו מן ה[[דרומאוזאוריים]], אשר נחשבים לקבוצה קרובה אך נפרדת של דינוזאורים תרופודים.

כתוצאה מכך, בפועל אביאלאה מוגדרת כיום בדומה לקבוצות טקסונומיות רבות אחרות, באופן [[פילוגנטיקה|פילוגנטי]], כלומר על פי השתלשלותה האבולוציונית. הגדרה מקובלת היא "כל ה[[תרופודים]] אשר קרובים יותר ל[[דרור הבית]] מאשר ל[[דיינוניכוס]]". הגדרה זו משתמשת בדרור הבית כנציג טיפוסי של עופות בני-ימינו ובדיינוניכוס כנציג טיפוסי של דרומאוזאוריים.

ההשתלשלות האבולוציונית המדויקת של הדינוזאורים המנוצים והדרומאוזאוריים עדיין איננה ידועה במדויק, והיא מתפענחת בעיקר באמצעות עצים פילוגנטיים אשר מחושבים מתוך מאפייני מאובנים. לכן מיקומו הטקסונומי של "גזע" האביאלאה וזהות חבריה הקדומים ביותר עדיין מתעדכנים באופן תדיר כתוצאה מתגליות של מאובנים חדשים למדע.

נכון לשנת 2013, המקור המעודכן ביותר לסיווג האביאלאה הוא [[מאמר מדעי]] שהתפרסם ב[[כתב עת מדעי|כתב העת המדעי]] [[נייצ'ר]], והגדיר את [[אורורניס]], דינוזאור מנוצה חדש למדע שה[[שלד]] שלו דומה מאוד לשלדי [[ארכאופטריקס]] ועופות קדומים. לדעת מגלי אורורניס הוא נמצא קרוב מאוד לבסיסו של ענף האביאלאה. המספר הגדול של מאפייני השלד הניתנים למדידה במאובן המפורט של אורורניס אפשר במאמר זה פיענוח מפורט יותר מאשר בכל מחקר קודם של ה[[עץ פילוגנטי|עץ האבולוציוני]] של האביאלאה:
*[[דינוזאורים|דינוזאוריה]]
**[[בעלי אגן דמוי לטאה]] (''Saurischia'')
*** [[תרופודה]] (''Theropoda'')
**** [[טטנורים]] (''Tetanurae'')
***** [[קלורוזאוריה]] (''Coelurosauria'')
****** [[פאראבס]] (''Paraves'') - לפני כ-175 מיליון שנה
******* [[סקנסוריופטריגיים]] (''Scansoriopterygidae'')
******** [[יי (דינוזאור)|יִי]] (''Yi'') (יורה 160)
******** [[אפידקסיפטריקס]] (''Epidexipteryx hui'') (יורה 160)
******** [[סקנסוריופטריקס]] (''Scansoriopteryx heilmanni'') (יורה 160)
******* [[אאוסינופטריקס]] (''Eosinopteryx brevipenna'') ([[יורה (גאולוגיה)|יורה]] 161)
*******[[אאומנירפטוריים]] (''Eumaniraptora'') - לפני כ־173 מיליון שנה
******** [[דרומאוזאוריים]] (''Dromaeosauroidea'')
********* [[מיקרורפטור]] (''Microraptor zhaoianus'') (קרטיקון 120)
********* [[דיינוניכוס]] (''Deinonychus antirrhopus'') (קרטיקון 95)
******** [[טרודוניים]] (''Troodontidae'')
********* [[ג'ינפנגופטריקס]] (''Jinfengopteryx elegans'')(קרטיקון 122)
******** **אביאלאה (*Avialae*) - לפני כ-170 מיליון שנה*'
********* [[אורורניס]] (*Aurornis xui*) (יורה 160)
********* [[אנכיאורניס]] (*Anchiornis huxleyi*) ([[יורה (גאולוגיה)|יורה]] 161)
********* [[ארכאופטריקס]] (*Archaeopteryx lithographica*) (יורה 145)
********* [[שיאוטינגיה]] (*Xiaotingia zhengi*) (יורה 160)
********* [[ג'הולאורניס]] (*Jeholornis prima*) ([[קרטיקון]] 125)
********* [[רהונאביס]] (*Rahonavis ostromi*) (קרטיקון 70)
********* [[באלאור (דינוזאור)|באלאור]] (*Balaur bondoc*) (קרטיקון 70)
********* [[פיגוסטיליה]] (*Pygostylia*) (לפני כ-131 מיליון שנה)
********** [[ספאורניס]] (*Sapeornis chaoyangensis*) (קרטיקון 125)
********** [[קונפוציוסאורניס]] (*Confuciusornis sanctus*) (קרטיקון 125)
********** [[אורניתותוראקס]] (*Ornithothoraces*) - לפני כ-131 מיליון שנה
*********** [[לונגיפטריקס]] (*Longipteryx chaoyangensis*) (קרטיקון 120)
*********** [[הספראורניסאים]] (*Hesperornithes*) - לפני כ-120 מיליון שנה
************ [[הספראורניס]] (*Hesperornis regalis*) (קרטיקון 80)
************ [[איכתיאורניס]] (*chthyornis dispar*) (קרטיקון 80)
*********** [[עופות בתראים]] (*Neornithes'') - לפני כ-80 מיליון שנה, כוללים את כל העופות בני זמננו

## מיונים חלופיים
ארכאופטריקס נחשב בדרך-כלל לחבר בקבוצת האביאלאה ואב קדמון של העופות, אך על פי מיון קודם שהוצע לפני גילוי אורורניס, ארכאופטריקס ושיאוטינגיה שייכים לדרומאוזאוריים ולא לאביאלאה. כמו כן, לפי מיון זה אנכיאורניס שייך לקבוצת הטרודונטיים ולא לאביאלאה. לעומת זאת, על פי מיון זה הסקנסוריופטריגיים (כמו אפידפקסיפטריקס) כן שייכים לאביאלאה, ולפיכך הם המועמדים הטובים ביותר לאבות הקדמונים של העופות.

## ראו גם
* דינוזאורים מנוצים
* פאראבס

## קישורים חיצוניים

* 
* 

## הערות שוליים

קטגוריה:בעלי חיים שתוארו ב-1986
קטגוריה:טקסונים שתוארו בידי ז'אק גוטייה
קטגוריה:פאראווס